**Vijećnička pitanja:**

**Enes Piljug:** je postavio dva vijećnička pitanja, u vezi smanjenja troškova za izdavanje građevinske dozvole i u vezi izgradnje puta prema mjestu Crnač.

**Rizah Haračić:** je postavio vijećničko pitanje u vezi konkursa za kantonalne stipendije kojim je navedeno da studenti koji su smješteni u studentskom domu ne mogu da se prijave na navedeni konkurs, te tražio dodatno objašnjenje u vezi navedenog.

**Općinski načelnik (odgovor):** je rekao da je ova tema aktuelna i objasnio da je konkursom za kantonalnu stipendiju navedeno da oni koji ne konkurišu na istu nemaju pravo konkurisanja na općinsku, osim studenata koji su u domu i dodao da će Općina Kakanj studentima sa svog područja uplatiti razliku sredstava tako da će iznos kantonalne i općinske stipendije biti izjednačen što je stimulans studentima da se na istu prijave.

**Safet Šahman:** je postavio vijećničko pitanje u vezi nastavka izgradnje putne komunikacije Arnauti-Donji Kakanj jer je Općina Kakanj izvršila pripreme iz svoje nadležnosti.

**Ahmed Begić:** je postavio vijećničko pitanje u vezi rješavanja problematike o ponašanju učesnika u saobraćaju jer prvobitno rješenje nije bilo usaglašeno.

**Općinski načelnik (odgovor):** je rekao da je na osnovu ranijih inicijativa izvršena ilustracija ponašanja u saobraćaju od strane stručnjaka, ali da su nakon toga instruktori rekli da ti podaci nisu relevantni i dodao da se radi na traženju usaglašenog stava stručnjaka po ovom pitanju.

**Mugdin Gorak:** je postavio vijećničko pitanje u vezi izgradnje puta od mjesta Goraci do Bištrana.

**Edin Aliefendić:** je postavio vijećničko pitanje u vezi emitiranja snimka sjednice Općinskog vijeća uz dodavanje izvještaja sa iste.

**Sedmedin Amiđić:** je postavio dva vijećnička pitanja, u vezi sigurnosti puta na dionici Zgošća-Tršće zbog aktivnog klizišta i u vezi rješavanja oborinskih voda u MZ Povezice.

**Nusret Muslić:** je postavio dva vijećnička pitanja, u vezi sjednice Skupštine saveza boračkih udruženja, broju delegata, iznosu naknada kao i posljednjoj održanoj sjednici iste, te je tražio usmeni odgovor na pitanje u vezi izrade monografije Armije BiH.

**Općinski načelnik (odgovor):** je rekao da je izrada monografije kompleksan posao kojem se pristupilo prije par godina i da je rok za izradu bio decembar 2016. godine. Također je mišljenja da je to trebalo dosta ranije uraditi i dodao da je privilegija što će se to sada uraditi. Rekao je da je planirana promocija knjige na dan Općine Kakanj 15. aprila s tim da je do 26. marta trebalo predati sav materijal na štampanje tako da se sa tim zakasnilo. Dodao je da je došlo do završne faze, prelamanja knjige, a da je novi rok za promociju knjige 9. maj -Dan pobjede nad fašizmom.

**Vijećničke inicijative:**

**Sedmedin Amiđić:** je podnio vijećničku inicijativu u vezi objave ličnih podataka osoba koje se prijave na bilo koji vid konkursa koji se finansira iz Budžeta Općine Kakanj.

**Enes Piljug:** je podnio vijećničku inicijativu da se u mjestu Drijen završi projekat umrežavanja odvoda.

**Rizah Haračić:** je podnio dvije vijećničke inicijative, da se postave usporivači brzine u ulici 311. Lahke brigade i da se uklone ili zamijene lesonit ploče na krovovima zgrada i fabrika za koje se zna da su kancerogene.

**Ahmed Begić:** je podnio dvije vijećničke inicijative, da se izgradi novi ili izvrši sanacija postojećeg nadvožnjaka u mjestu Doboj i da se izgradi betonsko korito potoka koji teće iz Koprivnice.

**Semir Mušija:** je podnio vijećničku inicijativu u vezi nabavke i postavljanja horizontalnih usporivača brzine u ulici Željeznička.

**Nusret Muslić:** je podnio vijećničku inicijativu u vezi rekonstrukcije pločnika pored Solitera III, jer je isti u jako lošem stanju i ukoliko je isti u privatnom vlasništvu da se traži rekonstrukcija istog zbog veće sigurnosti pješaka.

**Mugdin Gorak:** je podnio vijećničku inicijativu u vezi sanacije šahta u ulici ZPO 52, na dijelu između slastičarne Ella i sjedišta stranke SBB.

**Jasmin Mušanović**: je podnio vijećničku inicijativu da se kontejneri za smeće stave bliže zgradama koje su poznate kao „M“ (emovi).